اقلیتی امور کی وزارتت
ایس ڈی ایم کے لئے اسکیم کے تحت ہنر مندی کے فروغ کی تربیت
اقلیتی امور کی وزارت نے اپنی تعلیم طور پر بااختیار بنانے کی اسکیموں، ہنرمندی کے فروغ کی اسکیموں اور بنیادی ساختیاتی ترقی کی اسکیموں کے ذریعے چھ  معلنہ اقلیتی برادریوں مسلمانوں، سکھوں، بدھسٹوں، مسیحیوں، جینیوں اور پارسیوں کی فلاح و بہبود اور انہیں سماجی و اقتصادی طور پر بااختیار بنانے کی خاطر کئی اسکیمیں شروع کر رکھی ہیں۔
وزارت کی طرف سے لاگو کی گئی ہنر مندی کے فروغ کی اسکیموں کا خلاصہ حسبِ ذیل ہے۔
’سیکھو اور کماؤ‘1۔
’سیکھو اور کماؤ‘یا ایس اے کے اسکیم اقلیتوں کے لئے پلیسمنٹ سے منسلک اِسکل ڈیولپمنٹ اسکیم ہے۔ اسکیم کا مقصد مختلف جدید/روایتی مہارتوں میں  اقلیتی نوجوانوں کی ان کی اہلیت، موجودہ اقتصادی رجحانات، اور مارکیٹ کی صلاحیت کے مطابقصلاحیتوں کو بڑھانا ہے جو انہیں مناسب روزگار حاصل کرنے کا اہل بنا سکتا ہے یا انہیں اپنا روزگار آپ کرنے کے لئے مناسب طور پر ہنر مند بنا سکتا ہے۔ خواتین استفادہ کنندگان کے لئے مجموعی اختصاص کا 30 فیصد مختص کرنا اس اسکیم کا ہدف ہے ۔
کلیدی مقصد یہ ہے کہ اقلیتی نوجوانوں ، اسکول چھوڑنے والوں کی خاطر روزگار کی صلاحیت کو بہتر بنانے / روزگار کے روابط قائم کرنے کے لئے ہنر مندی کی تربیت فراہم کی جائے اور ملک کے انسانی وسائل کی صلاحیت بڑھانے میں میں حصہ داری کی جائے تاکہ آتم نربھر بھارت اور میک ان انڈیا کی قومی امنگوں کی تکمیل ہو سکے۔
اس اسکیم کا مقصد تربیتیافتہ اقلیتی استفادہ کنندگان کو سماجی اور اقتصادی طور پر قومی دھارے میں شامل کرنا ہے۔
2۔ ’نئی منزل‘ اسکیم
غریب اقلیتی نوجوانوں کے رُخ پر ’نئی منزل‘ اسکیم کا آغاز 2015 میں ہوا جس کا مقصدانہیں پائیدار اور فائدہ مند روزگار کے مواقع حاصل کرنے میں مدد کرنا ہے تاکہ انہیں مرکزی دھارے کی اقتصادی سرگرمیوں کے ساتھ مربوط کیا جا سکے۔ اقلیتی برادریوں کے ایسے نوجوانوں کو متحرک کرنا اس کا ہدف ہے۔ جو اسکول ڈراپ آؤٹ ہیں۔ اس کا مقصد انہیں نیشنل انسٹی ٹیوٹ آف اوپن اسکولنگ  یا دیگر ریاستی اوپن اسکولنگ سسٹم کے ذریعے 8ویںیا 10ویں سطح تک رسمی تعلیم اور اسناد کی فراہمی ہے۔ پروگرام کے ایک حصے کے طور پر یہ نوجوانوں کو بازار رُخی ہنر میں مربوط ہنر مندانہ تربیت فراہم کرنے اور مزید کم از کم 70 فیصد تربیتیافتہ نوجوانوں کو ملازمتوں میں جگہیں فراہم کرنے کا بھی ارادہ ہے تاکہ وہ کم از کم بنیادی اجرت حاصل کرسکیں اور انہیں پراویڈنٹ فنڈز، ایمپلائی اسٹیٹ انشورنس  جیسی سماجی تحفظ کے دیگر حقوق فراہم ہو سکیں۔ مہارت کی تربیت جدید مہارتوں کے ساتھ کی جاتی ہے۔
اس اسکیم میں 17-35 سال کی عمر کے غریبی کی سطح سے نیچے زندگی گزارنے پر مجبور  کنبوں سے تعلق رکھنے والے اقلیتی نوجوانوں اوراسکول چھوڑنے والوں پر توجہ مرکوز کی گئی ہے۔ کم از کم 30 فیصد مستفید ہونے والی نشستیں لڑکیوں/خواتین امیدواروں کے لئے مختص ہیں اور ایسی 5 فیصد نشستیں اقلیتی برادری سے تعلق رکھنے والے معذور افراد کے لئے مختص کی جائیں گی۔
3۔ ’یو ایس ٹی ٹی اے ڈی‘ اسکیم
ترقی کے لئے روایتی فنون اور دستکاری میں ہنر اور تربیت کا معیار بلند کرنے کی ’یو اس ٹی ٹی اے ڈی‘ اسکیم 2015 میں شروع کی گئی جس کا مقصد ماسٹر کاریگروں/ کاریگروں کے روایتی ہنر کی صلاحیت اور مہارت کو بڑھانا ہے۔ یہ اسکیم روایتی فنون اور دستکاری کے بھرپور ورثے کے تحفظ کے لئے کام کرتی ہے، اور اِس کا رُخ اقلیتوں کے شناخت شدہ روایتی فنون / دستکاریوں کی دستاویزات مرتب کرنے؛ روایتی مہارتوں کے لئے معیارات قائم کرنے؛ اقلیتی نوجوانوں کی مختلف شناخت شدہ روایتی فنون/ دستکاریوں میں ماسٹر کاریگروں کے ذریعے تربیت دینے؛ اور کاریگروں کے لئے قومی اور بین اقوامی مارکیٹ کے روابط کی ترقی کی طرف ہے۔ اس اسکیم کا تربیتی حصہ 17-2016 میں شروع کیا گیا تھا۔ یہ اسکیم کے تحت ’ہنر ہاٹ‘ کا بھی اہتمام کیا جاتا ہے۔ یہ ایک مؤثر پلیٹ فارم ہے جہاں ملک بھر سے اقلیتی دستکاروں/ کاریگروں اور پکوان کے ماہرین کو موقع فراہم کیا جاتا ہے کہ وہ اپنی بہترین دستکاری اور دیسی مصنوعات کی نمائش اور مارکیٹنگ کریں۔ ہنر ہاٹ نے روزگار اور کاریگروں کے لئے روزگار کے مواقع پیدا کئے ہیں۔
مولانا آزاد ایجوکیشن فاؤنڈیشن  بھی غریب نواز روزگار اسکیم کو نافذ کرتا ہے۔ اور قومی اقلیتی ترقیاتی و مالیاتی کارپوریشن  کوشل سے کشلتا اسکیم اور مہیلا سمردھییوجنا عمل میں لاتا ہے۔
اقلیتوں میں ہنر کے فروغ کے لئے ہنر مندی کے فروغ کی تربیت حاصل کرنے والے افراد/نوجوانوں کی کل تعداد 657802 ہے  عالمی وبا کوویڈ-19 کے پھوٹ پڑنے کی وجہ سے درپیش آزمائشوں کے باوجود، وزارت روزگار پر مبنی ہنر مندی کے تربیتی پروگراموں کو کامیابی کے ساتھ مکمل کرنے میں کامیاب رہی ہے۔
سیکھو اور کماؤ کی اسکل ڈیولپمنٹ اسکیم کے تحت 2016 کے آغاز سے اب تک اقلیتی گروپوں کی 84,779 خواتین/لڑکیوں کو ماڈیولر ایمپلائی ایبل اسکلز  کورسز کے لئے تربیت دی گئی ہے۔ 2017-18 کے بعد سے، وزارت نے نیشنل اسکلس کوالیفیکیشن فریم ورک  کورسیز کے تعلق سے مشترکہ اصول اپنائے ہیں۔ اس کے علاوہ ایم اے ای ایف کی غریب نواز روزگار سکیم کے تحت 26400 خواتین کو ماڈیولر ایمپلائبل سکلز  کورسیز کے لئے تربیت دی گئی ہے۔
پروجیکٹ پر عمل درآمد کرنے والی 381 ایجنسیاں  وزارت کی ہنر مندی کے فروغ کی اسکیموں کے ساتھ کام کر رہی ہیں۔
یہ اطلاع اقلیتی امور کے مرکزی وزیر جناب مختار عباس نقوی نے آج راجیہ سبھا میں ایک تحریری جواب میں دی۔